আনন্দবাজার পত্রিকা

আনন্দবাজার পত্রিকা পশ্চিমবঙ্গ থেকে বাংলা ভাষায় প্রকাশিত একটি শতাব্দী প্রাচীন ভারতীয় দৈনিক পত্রিকা। কলকাতার এবিপি প্রাইভেট লিমিটেড এর প্রকাশক। প্রকাশ-সংখ্যার ভিত্তিতে এটি ভারতে বাংলা ভাষায় বহুল প্রচারিত দৈনিক। কলকাতা, নয়া দিল্লি, ভুবনেশ্বর, রাঁচি, শিলিগুড়ি ও ভারতের অন্যান্য শহর থেকে নিয়মিত এটি দশ লক্ষেরও অধিক সংখ্যায় প্রচারিত হয়। ইন্ডিয়ান রিডারশিপ সার্ভে অনুসারে, পত্রিকাটি ১৫৬ লাখ মানুষ পাঠ করেন। আনন্দবাজার পত্রিকা যাত্রা শুরু করেছিল ১৩ মার্চ, ১৯২২ (২৯ শে ফাল্গুন, ১৩২৮ বঙ্গাব্দ)। আনন্দবাজার পত্রিকার আত্মপ্রকাশ ঘটেছিল দোলযাত্রার দিন সান্ধ্য দৈনিক হিসাবে। মূল্য ছিল দু’পয়সা। ছাপা হত ১৯১৪ সালে সুরেশচন্দ্র মজুমদার প্রতিষ্ঠিত ৭১/১,মির্জাপুর স্ট্রিটের শ্রীগৌরাঙ্গ প্রেস হতে। প্রথম সংখ্যাটি ছাপা হয়েছিল পুরোপুরি লাল কালিতে। যাকে ব্রিটিশ সরকারের মুখপাত্র ইংলিশম্যান এক 'বিপদ সংকেত' বলে ভেবেছিল। ইংলিশম্যানের এই দূরদৃষ্টির প্রশংসা না-করে উপায় নেই। কেননা, আনন্দবাজার পত্রিকা দেশের স্বাধীনতা অর্জনের লক্ষ্যে নির্ভীক ও আপোসহীন মনোভাব নিয়ে ব্রিটিশ সাম্রাজ্যের ভিতে কাঁপন ধরিয়ে দিয়েছিল। ১৯২৩ খ্রিস্টাব্দের ১লা জুন হতে এর প্রকাশনা সকালে হতে থাকে। প্রাক্-স্বাধীনতা যুগে আনন্দবাজার পত্রিকা ছিল জাতীয়তাবাদের উদ্গাতা, স্বাধীনতা পরবর্তী কালে সে দাঁড়িয়েছে এই বাংলা ও তার মানুষদের সার্বিক উন্নয়নের পক্ষে। পক্ষপাতহীন মতামত, গঠনমূলক সমালোচনা, অদম্য সাহস ও আপসহীন মনোভাব এ হল মাত্র কয়েকটা দিক, যা আনন্দবাজার পত্রিকাকে করে তুলেছে 'বাঙলার মুখপাত্র'। ১৯৫৪ খ্রিস্টাব্দে প্রেস কমিশন আনন্দবাজার পত্রিকাকে দেশের একক সংস্করণের সর্বাধিক প্রচারিত সংবাদপত্র হিসাবে ঘোষণা করে। বিভিন্ন সময়ে যারা শতাব্দী প্রাচীন এই পত্রিকাটির সম্পাদনার দায়িত্ব পালন করেন তারা হলেন - প্রফুল্লকুমার সরকার (১ জুন ১৯২২ - ৬ অক্টোবর ১৯২৩) সত্যেন্দ্রনাথ মজুমদার (৭ অক্টোবর ১৯২৩ - ৩১ অক্টোবর ১৯৩০) মাখনলাল সেন (১ নভেম্বর ১৯৩০ - ২৬ নভেম্বর ১৯৩০) বঙ্কিমচন্দ্র সেন (২৭ নভেম্বর ১৯৩০ - ১০ জুন ১৯৩১) সত্যেন্দ্রনাথ মজুমদার (১১ জুন ১৯৩১ - ৬ জানুয়ারি ১৯৪১) প্রফুল্লকুমার সরকার (৭ জানুয়ারি- ১৪ এপ্রিল ১৯৪৪) চপলাকান্ত ভট্টাচার্য (১৬ এপ্রিল ১৯৪৪ - ২৪ জুন ১৯৫৪) নলিনীকিশোর গুহ (২৫ জুন ১৯৫৪ - ৩ অক্টোবর ১৯৫৪) চপলাকান্ত ভট্টাচার্য (৪ অক্টোবর ১৯৫৪ - ৩১ জানুয়ারি ১৯৫৯) অশোক কুমার সরকার (১ ফেব্রুয়ারি ১৯৫৯ - ১৭ ফেব্রুয়ারি ১৯৮৩) অভীক সরকার (১৮ ফেব্রুয়ারি ১৯৮৩ - ২২ জুন ২০১৬) অনির্বাণ চট্টোপাধ্যায় (২৩ জুন ২০১৬ - ৩১ মে ২০২০) ঈশানী দত্তরায় (১ জুন ২০২০ - বর্তমান) আনন্দবাজার পত্রিকায় অধিকাংশ বাংলা শব্দের ক্ষেত্রেই পশ্চিমবঙ্গ বাংলা আকাদেমি কর্তৃক সংস্কারকৃত বানানবিধি গৃহীত হয়েছে। কেবল অবঙ্গভাষী ব্যক্তিবর্গের নাম এবং বহির্বঙ্গের কোনো স্থাননামের ক্ষেত্রে এই পত্রিকা সংশ্লিষ্ট ব্যক্তিত্বের মাতৃভাষায় অথবা সংশ্লিষ্ট স্থানে প্রচলিত ভাষায় প্রচলিত বানান এবং উচ্চারণ অনুসারে শব্দটির প্রতিবর্ণীকরণ করে থাকে।[তথ্যসূত্র প্রয়োজন] পত্রিকাটির একটি জনপ্রিয় ওয়েব সংস্করণ আছে। এর পূর্ববর্তী সংস্করণটি কেবলমাত্র ইন্টারনেট এক্সপ্লোরার ব্রাউজারের মাধ্যমে দেখা সম্ভব ছিল। কিন্তু ১ জুন, ২০১১ থেকে সাইটটি ইউনিকোডে রূপান্তরিত হওয়ায় যে কোন ব্রাউজার ব্যবহারের মাধ্যমে এটি পাঠ করা সম্ভব। "Exit of Anandabazar Patrika Editor Heightens Concerns of Press Freedom, Staff Cutbacks"। The Wire। সংগ্রহের তারিখ ৭ জুন ২০২০।  "Highest Circulated Daily Newspapers (language wise)" (পিডিএফ)। Audit Bureau of Circulations (ABC)। ২৫ জানুয়ারি ২০২৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সংরক্ষণাগারভুক্ত অনুলিপি"। ২৮ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৪ জুন ২০০৮।  "World Association of newspapers"। ২৪ জুন ২০১৫ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৮।  exchange4media Mumbai Bureau (এপ্রিল ২৬, ২০০৮)। "IRS 2008 R1: No surprises in the language wise leaders as well"। Exchange4media.com। ২০০৮-১২-২৮ তারিখে মূল থেকে আর্কাইভ করা। সংগ্রহের তারিখ ২০০৮-০৪-২৮।  "শতবর্ষের ক্রোড়পত্র - আনন্দ শতক"। ২০২২-০৩-১৭। সংগ্রহের তারিখ ২০২২-০৩-১৭।  "Anandabazar Patrika - About Us"। www.anandabazar.com। সংগ্রহের তারিখ ২০২০-০৪-০৯।  "শতবর্ষের ক্রোড়পত্র"। ২০২২-০৩-১৭। সংগ্রহের তারিখ ২০২২-০৩-১৭।  দাপ্তরিক ওয়েবসাইট ইউনিকোড মাধ্যমে আনন্দবাজার পত্রিকার ইন্টারনেট সংস্করণ